Ørnevegen

Ørnevegen er et vegstykke og fjellovergang på fylkesvei 63 (tidligere riksvei) mellom Eidsdal og Geiranger. Vegen består av elleve hårnålssvinger som strekker seg fra fjorden ved Grande til fjellovergangen ved Korsmyra. Ørnevegen har siden 2012 vært offisiell del av nasjonal turistveg Trollstigen-Geiranger, og ble derfor årene før opprustet, spesielt ved utkikkspunktet Ørnesvingen. Før veien åpnet gikk all trafikken til Geiranger med båt fra Valldal og Eidsdal. Veien ble offisielt åpnet av fylkesmann Olav Oksvik 15. september 1955. Våren 1956 ble dampskipsrutene på Norddalsfjorden avløst av bilferjer (opprinnelig gikk bilferjen Valldal-Eidsdal bare om sommeren) og det ble oppført ferjekai i Ytterdal (Eidsdal). Fra 1959-1960 ble Ørneveien holdt åpen om vinteren. I 1974-1976 ble veien oppgradert blant annet med Oppskredfonna tunnel (600 meter).Sunnmørsposten 16.9.1955.

Største stigning er 1:10 og største høyde 624 meter over havet. Strekningen var tidligere del av riksvei 58 Grotli–Geiranger–Sjøholt.

Bakgrunn
Amtmann Krohg holdt 30. juni 1827 møte i Geiranger der det ble konkludert med å fullføre påbegynt kløvvei mellom Grande ved Geirangerfjorden og Ytredal ved Norddalsfjorden. Anlegget skulle utføres ved at gårdbrukerne arbeidet 4 dager på veien hver sommer. Når veien var ferdigstilt skulle vedlikeholdsplikten fastsettes. I 1868 ble veien mellom Grande og Møllsæter angitt til 2.675 alen lengde og 4 alen bredde.Veg og Virke i Møre og Romsdal fylke, oktober 1986, nr 3, årgang 14 (bedriftsavist for Statens vegvesen, Møre og Romsdal). 

 Referanser 

 Eksterne lenker 


Kategori:Severdigheter i Møre og Romsdal
Kategori:Veier i Møre og Romsdal
Kategori:Veier i Stranda
Kategori:Nasjonale turistveier
Kategori:Fylkesvei 63